Põhjamaade meistrivõistlustel Ahtiainen ja Heinlo poodiumil
#000000
Alex Ahtiainen tegi kokku eelujumiste ja finaalidega 12 starti ning võitis ühe kuldmedali ning kolm hõbemedalit. Viiest alast suutis Alex vormistada neljal uued isiklikud rekordid, vaid 50 m selilis jai vana rekord 0,01 sekundi kaugusele.
#000003
50 m vabaujumises suutis Alex esmakordselt ujuda aja alla 23 sekundi. 22,99 viis eestlase neljandana finaali, õhtul ujutud 23,03 andis samuti neljanda lõpetaja koha. Teisel päeval ujus Alex 50 m selilis kahel korral viiendad tulemused, eelujumistes ajaga 25,89 ja finaalis 25,82 (isiklik 25,81). 100 m vabaujumises piirdus Alex eelujumise 7. kohaga uut isiklikku tähistava tulemusega 50,75 sekundit (aasta tagasi Oulu PMJ oli ajaks 50,85). Finaali pääses kuus ujujat ja igast riigist vaid kaks.
#000005
Kahes teateujumises, 4 x 100 m vabalt ja 4 x 100 m kombineeritult, aitas Alex Ahtiainen Eesti seenioridel hõbemedalid võita. Viimase alana kavas olnud 8 x 50 m vabalt teateujumises saavutasid eestlased 4. koha, seal oli Alex Ahtiaineni aeg taas 22,99, ankrunaisena ujunud Helena Heinlo tulemuseks fikseeriti 26,40.
#000007
Helena Heinlo nimi kirjutatakse Põhjamaade meistrivõistluste järel kahel korral Eesti ujumise rekordite raamatusse. Nii 4 x 200 m vabalt (8.25,29) kui 4 x 100 m vabalt (3.30,87) teateujumises püstitasid meie naised uue Eesti rekordi! Poole pikemal maal võideti Taani ja Rootsi võistkonna järel pronksmedalid, 4 x 100 m vabaujumises tuli tunnistada poodiumilt väljajäämist ja kaotust soomlastele vaid 0,18 sekundiga.
#000008
Brita Rannamets ujus neli individuaalala: 50 – 100 m vabalt ning 50 – 100 m liblikat, lisaks startis kahes teateujumises.
#000009
100 m liblikas pääses Brita viienda ajaga (1.05,64) õhtusesse finaali, kus ajaga 1.05.03 fikseeris ka lõpptulemusena viienda koha. Poole lühemal liblikdistantsil andis aeg 28,53 absoluutarvestuses kaheksanda koha. Oktoobris Lätis ujutud 50 m liblika isikliku tipptulemusega 27,98 oleks Brita pääsenud kolmandana õhtusesse finaali ...
#000010
50 m vabas Britale absoluudi 19. koht 27,21 sekundiga, 100 m vabaujumises ajaks 1.00,22 ja juunioride 10. koht. Nii juunioride 4 x 100 m vabalt kui ka absoluudi 4 x 100 m kombineeritud teateujumises sai Brita Eesti naiskonna koosseisus viiendad kohad.
#000011
Talvestardid tõid veerõõme maitsma ujujad koos vanematega
#000015